open-index/open-wikipedia-markdown huggingface dataset:
Tomas Sivertsson

**Lars Thomas Sivertsson** (født 21. februar 1965 i Halmstad) er en svensk tidligere håndballspiller, som nå er trener for det svenske kvinnelandslaget.

## Karriere
### Spiller
#### Klubblag
Sivertsson startet sin karriere i Halmstad, men meldte overgang til HK Drott i 1988. I den svenske eliteserieklubben vant han flere SM-gull, og dro i 2000 til den spanske klubben Granollers. Etter kun ett år i Spania, flyttet Sivertsson til Danmark og signerte i 2001 for storklubben Kolding.

#### Landslag
Sivertsson ble tatt ut på det svenske herrelandslaget i 1992, og fikk oppleve ett VM-gull, to OL-sølv og tre EM-gull, før han i 2002 ga seg etter 208 kamper og 458 mål. OL-sølvene ble vunnet under Sommer-OL 1996 i Atlanta og Sommer-OL 2000 i Sydney, og Sivertsson ble Verdensmester under Håndball-VM 1999 og Europamester i 1998, 2000 og 2002.

### Trener
#### Klubblag
Etter å ha avsluttet sin spillerkarriere i Kolding, ble Sivertsson utnevnt til assistenttrener og senere sportssjef. Når han i 2008 overtok hovedtrenerjobben etter sin storebror, Ulf Sivertsson, vant klubben det danske seriemesterskapet. Han bestemte seg deretter for å forlate klubben til fordel for den polske klubben Wisła Płock.

#### Landslag
Etter å ha vært assistenttrener for det portugisiske herrelandslaget under ledelse av Mats Olsson og det svenske kvinnelandslaget under ledelse av Torbjörn Klingvall, overtok Sivertsson jobben som landslagssjef for Sveriges kvinnelandslag i desember 2013.

## Referanser


## Eksterne lenker
*
Magne Johansen (politiker)

**Magne Johansen** (født 23. november 1927, død 15. juli 2007) var en norsk lokalpolitiker som representerte Arbeiderpartiet. Han var ordfører i Ringsaker fra 1982 til 1991. Han satt i kommunestyret fra 1964 til 1991, bortsett fra perioden 1976 til 1979. Før det satt han i herredstyret i Nes.

Johansen arbeidet i kommunekasse i Nes, og etter at den ble sammenslått, i Ringsaker kommune. Han var 18 år da han ble med i Nes Arbeiderungdomslag da denne ble stiftet i 1945. I 1953 ble han formann i Nes Arbeiderparti. Under Johansen ble næringsparken på Rudshøgda utviklet.

## Referanser
Katrine Fangen

**Katrine Fangen** (født 1966) er en norsk sosiolog. Hun er instituttleder ved Institutt for sosiologi og samfunnsgeografi ved Universitetet i Oslo. Fangen har særlig forsket på migrasjon/innvandrere og på nasjonalisme, rasisme, høyreekstremisme og radikalisering. Hun har vært forsker ved Fafo og Universitetet i Oslo, og ble ansatt som førsteamanuensis i sosiologi i 2010. I 2011 fikk hun opprykk til professor.

I 2000 mottok hun H.M. Kongens gullmedalje som tildeles yngre forskere.

## Referanser


## Eksterne lenker
* 
*
Krishna Janmashtami

**Krishna Janmashtami** (Devanagari कृष्ण जन्माष्टमी Krishna janmāṣṭamī), også kjent under navnene *Krishnashtami*, *Saatam Aatham*, *Gokulashtami*, *Ashtami Rohini*, *Srikrishna Jayanti*, *Sree Jayanti* eller noen ganger bare som *Janmashtami*, er en årlig feiring av fødselen til den hinduistiske guden Krishna, den åttende avatar av Vishnu. 

Festivalen feires på den åttende dag (Ashtami) av Krishna Paksha (de mørke fjorten dager) i måneden Shravana (august-september) i den hinduistiske kalenderen. 

Rasa lila, som er dramatiske rekonstruksjoner av livet til Krishna, er en spesiell tradisjon/forestilling i regioner av Mathura og Vrindavan, og regionene i Vaishnavism i Manipur. Mens Rasa lila gjenskaper de flørtende aspekter av Krishnas ungdommelige dager, vil Dahi Handi feire Gudens lekende og rampete side. Den feires ved at lag av unge menn danner menneskelige tårn for å nå en høyt hengende pott av smør og knuse den. Denne tradisjonen, også kjent som uriadi, er en stor begivenhet i Tamil Nadu på Gokulashtami. Krishna Janmashtami festivalen følges av festivalen Nandotsav, men som også feirer anledningen når Nanda Baba distribuert gaver til fellesskapet til ære for fødselen.  

## Referanser


## Eksterne lenker
*
Ingeborg Mjør

**Ingeborg Mjør** (født 28. november 1962 i Bergen, død 27. september 2014) var en norsk barnelitteraturforsker, litteraturkritiker, nynorskforkjemper og førsteamanuensis ved Høgskolen i Bergen.

Mjør ble utdannet førskolelærer på Høgskolen i Bergen (1987), og ble deretter cand.mag. (1993) og cand.philol. (1996) i nordisk ved Universitetet i Bergen. I 2009 tok hun doktorgrad i litteraturvitskap ved Universitetet i Agder, der hun presenterte avhandlingen *Høgtlesar, barn, bildebok. Vegar til meining og tekst*.

I årene 1987 til 1996 arbeidet hun som avdelingsleder i barnehage i Bergen. Fra 1998 til 2010 var hun lektor ved Universitetet i Stavanger og fra 2010 førsteamanuensis ved lærerutdanningen ved Høgskolen i Bergen.
 
Mjør var i årene 2000 til 2004 redaktør i *Pirion*, en kulturavis for barnehage og småskole. Fra 2010 satt hun også i redaksjonen for Barnelitterært forskningstidsskrift. Mjør satt i to underutvalg i Kulturrådet fra 2000 til 2008, og i styret i Norsk barnebokinstitutt fra 2008 til 2014.

Hun skrev barnebokkritikk for *[[Bergens Tidende]]* og *[[Dag og Tid]]*.

Hun var sterkt engasjert i målsaken, og hadde en rekke tillitsverv i Noregs Mållag: Hun var fylkesleder i Hordaland, leder i Stavanger Mållag og nestledar i mållaget sentralt.

## Bibliografi
* *Barnelitteratur : sjangrar og teksttypar*, sammen med Tone Birkeland og Gunvor Risa, Cappelen (2000, ny utgave 2006)
* *Møte mellom ord og bilde*, red. med Nina Goga (2001)
* *Kulturbarnehagen*, red. (2002)

## Kilder
* Marit Aakre Tennø: «Ingeborg Mjør til minne», side 30, *[[Norsk Tidend]]* nr. 5 2014

## Eksterne lenker
* Om Mjør på allkunne.no
* Nekrolog på Norsk barnebokinstitutts nettsider
Promecheilidae

* *[[Chanopterus]]*
* *[[Pseudodarwinella]]*
* *[[Hydromedion]]*
* *[[Melytra]]*
* *[[Parahelops]]*
* *[[Perimylops]]*
* *[[Promecheilus]]*
* *[[Sirrhas]]*

**Promecheilidae** er en artsfattig familie av biller som bare lever på den sørlige halvkulen. De ligner på skyggebiller (Tenebrionidae), og lever av planter og dødt materiale. Et par arter som lever på Sør-Georgia er blant verdens sørligste biller. Det er beskrevet i underkant av 30 arter.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea
***** Familien Promecheilidae Lacordaire, 1859
****** Slekten *[[Calbuco (bille)|Calbuco]]* Solervicens & Elgueta, 2018
****** Slekten *[[Chanopterus]]* Boheman, 1858 – 3 arter
******* *[[Chanopterus paradoxus]]* Boheman, 1858
****** Slekten *[[Dolphus]]* Blanchard, 1847
****** Slekten *[[Hydromedion]]* Waterhouse, 1875  – 6 arter, bl.a.
******* *[[Hydromedion sparsatum]] * – finnes på Sør-Georgia
****** Slekten *[[Melytra]]* Pascoe, 1869
******* *[[Melytra ovata]]* Pascoe, 1869
****** Slekten *[[Onysius]]* Broun, 1886 - én art, New Zealand
****** Slekten *[[Parahelops]]* Waterhouse, 1875  – 10 arter
****** Slekten *[[Perimylops]]* Müller, 1884
******* *[[Perimylops antarcticus]]* Müller, 1884  – Sør-Georgia
****** Slekten *[[Promecheilus]]* Solier, 1851
****** Slekten *[[Pseudodarwinella]]* Ukrainsky, 2009
******* *[[Pseudodarwinella amaroides]]* (Enderlein, 1912)
****** Slekten *[[Sirrhas]]* Champion, 1893
******* *[[Sirrhas limbatus]]* Champion, 1893
******* *[[Sirrhas variegatus]]* Lawrence, 1994

## Eksterne lenker
*
Tore Grøtte

**Tore Mathisen Grøtte** (født 1971) er en norsk politiker (SV). Han er kjent for å ha startet musikkfestivalen Aronnesrocken i 1996. Han ble tildelt Alta kommunes kulturpris i 2007, og Finnmark fylkes kulturpris i 2008 for sitt arbeid for å løfte ungdomskultur gjennom festvalen. I 2014 mottok han Willy Oftedals Ærespris for det samme.

I 2025 er Tore Grøtte stortingskandidat og topper Finnmark SVs liste til stortingsvalget.

## Referanser
Karl Østvold

**Karl Østvold** (født 29. september 1898, død 29. mars 1965 i Ringsaker) var en norsk lokalpolitiker som representerte Arbeiderpartiet. Han var ordfører i Ringsaker fra 1932 til 1964. Han kom inn i herredsstyret i Ringsaker i 1927, og tok over som ordfører da Karsten Fonstad måtte på Stortinget. Østvold satt på det tidspunktet ikke i formannskapet 

Etter nyordningen i januar 1941 trakk Østvold seg som ordfører. På slutten av krigen mente han at han var ettersøkt, og skulle egentlig reise til Sverige, men endte opp i Lismarka. Folk trodde derimot han var i Sverige.

## Referanser
Anne Margrethe Krogh

**Anne Margrethe «Molle» Krogh** (født 18. august 1942) er en norsk ridelærer. Hun ble tildelt Finnmark fylkes kulturpris i 2005 «for sitt utrettelige arbeid med hest og riding».

Krogh kom fra Oslo til Tana i 1972, og har siden bidratt med opplæring i ridning og hestestell for barn og unge. Hun har arrangert årlige rideleirer, og drevet leirskole og aktivitetstilbud i Levajok, midt i Tanadalen, mellom Karasjok og Tana Bru. Hennes virke har vært inspirasjonen til etableringen av flere rideklubber i Finnmark. Krogh har ridelærerutdannelse fra Starum i 1979, og har senere tatt handikaplederkurs er også godkjent som ekstriørdommer for hest.

## Referanser
Åse Ryan

**Åse Irene Ryan** (født 11. juli 1923 i Langfjordbotn i Alta, død januar 2018) var en norsk tekstilkunstner og forfatter. I 2008 ble hun tildelt Finnmark fylkes kulturpris for sitt arbeid med tekstilkunst og utsmykkinger.

## Tekstilkunst
Åse Ryan hadde utsmykningsoppdrag over hele landet. Særlig fikk hun flere oppdrag fra menigheter knyttet til Frikirken.

### Altertavle i Moss Frikirke (1987)
I 1987 ferdigstilte Ryan en stor billedvev som var bestilt til den nye frikirken i Moss. I den forbindelse inviterte hun til utstilling i sitt eget hjem i Alta, hvor hun også viste andre verk. Altaposten omtalte dette slik:Åse Ryan har avsluttet enda et kirketeppe. Billedveversken fra Alta er etterhvert representert med arbeider i mange kristne forssamlingshus, både i sør og nord. De lysende, varme fargene, og det «halvnaturalistisk» billedspråk med glad og lettforståelig symbolikk har tydeligvis publikumsappell. Man kan si at redskapene hennes er garn og barnetro.

## Bibliografi
* 2007: *Det kommer en dag : et stykke Finnmarkshistorie* – Cassiopeia 
* 2016: *Livets tonefølge : barndomsminner fra Langfjordbotn* - Cassiopeia

## Referanser
Maria Benestad

**Anne Maria Benestad** (født 17. mars 1953 i Grimstad) er en norsk tekstilkunstner og tegner, bosatt i Sande i Vestfold. Hun har utdannelse fra Høgskolen i Oslo, avd. estetiske fag (1978-81) og fra Høgskolen i Telemark (1977-78), ett år med tegning. 

I mange år var store billedvever Benestads varemerke. Hun har hatt separatutstillinger i Sande kunstforening (1989) og Fossekleiva brukssenter (1998) i Svelvik. Hun har også deltatt i gruppe- og kollektivutstillinger mange steder, blant annet to ganger på Sørlandsutstillingen (1989 og 1993) og én gang på Telemarksutstillingen (1993). Hun står bak utsmykning på blant annet Sande kommunelokale, Sande helsestasjon, Sparebanken Nor og Bettum kunstsamling i Sandefjord.
 
Den senere tid har hun i tillegg til billedvev, også arbeidet med illustrasjoner og tegninger. Disse er ofte tegnet med tynn tusjpenn. Noen av tegningene er brukt som utgangspunkt for skulpturer. En av skulpurene hun har laget tegning til, er plassert ut mot havgapet på Marivold ved Grimstad. Benestad har også drevet med undervisning av studenter ved ulike kunst- og kulturskoler, og hun har undervist i design og håndverk ved Sande videregående skole.

Maria Benestad er medlem i Norske billedkunstnere Agder (NBK Agder) og Norske Tekstilkunstnere (NTK).

## Litteratur
* Minge, Hans Otto (1999): *Norske billedkunstnere Agder*, s. 42 og 43

## Referanser
Ingunn Sørbø

**Ingunn Sørbø** (født 1960) er en norsk svømmetrener. Hun ble tildelt Finnmark fylkes kulturpris i 2000, for «mange års engasjement for svømmeklubbens barn og unge».

## Referanser
Liste over ordførere i Romedal

**Liste over ordførere i [[Romedal]]** kommune i Hedmark. Romedal ble slått sammen med Stange i 1964.

## Ordførere

*Nils Christoffersen Gaustad (1837-1838)
*H. Wegener (1839-1842)
*Christen Larsen Arneberg (1843)
*Lars Christian Sandberg (1843-1844)
*Anton Hansen Horne (1844-1845)
*V.F. Krog (1845-1847)
*Christen Larsen Arneberg (1847-1849)
*Gulbrand Øvergaard (1851)
*Anton Hansen Horne (1854)
*S.H. Ræder (1855-1859)
*Kjel Sande (1859-1860)
*L.G. Bryhn (1861-1863)
*Jens Øvergård (1863–1867)
*Lars Arneberg (1867-1871)
*Hans Antonsen Horne (1871-1873)
*N. Hals (1873-1875)
*O.A. Bryhni (1875-1877)
*Lars Arneberg (1877-1879)
*L.G. Bryhn (1879-1882)
*O. Pedersen (1882-1883)
*Johan A. Horn (1883-1891)
*Lars Busvold (1891-1893)
*Kr. Horn (1893-1897)
*Olaf Bryhn (1897-1898)
*Anton Julius Tøsti (1899-1916)
*L. Julseth (1917-1919)
*O. J. Maagaard (1920-1922)
*L. Julseth (1923-1928)
*Alfred Johnsen, Arbeiderpartiet (1929-1931)
*Karl Petersen, Ap (1932-1948)
*G. O. Bahus (1941-1941)
*Arne Stramrud, NS (1941-1944)
*Ole J. Lie, NS (1944-1945)
* Jens K. Nybruket, Ap (1948-1964)
Flekket kjempeflygeekorn

**Flekket kjempeflygeekorn** (*Petaurista elegans*) er et ekorn som har sin utbredelse i Sør- og Sørøst-Asia. Den kan glidefly avstander på over 400 meter – tre ganger så langt som høyden den mister under flukten. Den veier mellom 0,5 og 2,0 kg, lengden er 30–45 cm og halen 32–61 cm. I motsetning til de fleste ekorn er denne arten nattaktiv. Den kommer ut fra bolet i et hult tre om natta for å finne bartrefrø, nøtter, frukt, blader, skudd og knopper. Pelsen er vanligvis gulbrun til rødbrun på ryggen,med svarte ringer rundt de store, lysfølsomme «nattsyn»-øynene og de hårløse ørene.

## Referanser


## Eksterne lenker
* 
*
Chresmododea

**Chresmododea** er en utdødd insektgruppe.

## Utseende
Ganske store, slanke insekter med korte, tykke antenner og store fasettøyne. Beina var svært lange, et unikt trekk var at føttene (tarsene) var svepeformede og kunne bestå av opptil 40 ledd - hos moderne insekter er det meget uvanlig med mer enn fem. Hunnene hadde to par membranøse vinger, der forvingene var smale og bakvingene brede, og et langt eggleggingsrør.

## Levevis
Disse insektene har mange likhetstrekk med den nålevende gruppen vannløpere (Gerridae), og man tror de hadde et lignende levesett, som rovdyr eller åtseletere som løp på vannoverflaten.

## Fossiler
Chresmododea er kjent fra fossiler fra jura og kritt. Ordenen er kanskje en av få insektgrupper som døde ut i masseutdøingen som avsluttet kritt-tiden for 65 millioner år siden.

## Systematisk inndeling

Den systematiske plasseringen er noe usikker. Muligens bør de regnes som søstergruppen til spøkelsesinsektene (Phasmatodea).

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Orthopteroidea
******* Ordenen **Chresmododea** Martynov, 1928
******** Familien Chresmodidae Haase, 1890
********* Slekten *[[Chresmoda]]* Germar, 1839 - ni arter
********* Slekten *[[Jurachresmoda]]* Zhang, Ren & Shih, 2008 - to arter
********* Slekten *[[Prochresmoda]]* Sharov, 1968 - fire arter
********* Slekten *[[Sinochresmoda]]* Zhang, Ren & Shih, 2008 - én art

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Universitetet i Aix-en-Provence

**Universitetet i Aix-en-Provence ** ble etablert i 1409 og var fra starten ledende i utviklingen av skrevne rettskilder i Frankrike. I utgangspunktet ble det undervist i religion og rettsvitenskap, senere på 1500-tallet kom andre vitenskaper til, men rettsvitenskap har alltid vært universitetets kjernevirksomhet. Mange fremtredende norske jurister har hatt studieopphold ved universitetet gjennom årene, derunder Peter Lødrup og Arvid Frihagen. Universitetet er fra 1968 en del av Université d'Aix-Marseille. Universitetet har nå ca 70.000 studenter, derunder ca 10.000 utenlandske studenter fra 128 land.

## Referanser
Even Larsen Glestad

**Even Larsen Glestad** (1828–1902) var en norsk politiker og bonde i Veldre.

Han vokste opp på Glestad, en av de største gårdene i Veldre. Han var først lærer, senere handelsbetjent på Røros og Lillehammer og regnskapsfører ved Veldre brenneri. I 1856 ble han gårdbruker på Dalaust i Veldre, og i 1879 kjøpte han slektsgården Glestad av sin brors enke og flyttet dit med sin familie.

Even Glestad satt i herredsstyret i Ringsaker fra 1857 til 1869 og fra 1877 til 1883, den siste perioden som ordfører i Ringsaker. Han var styremedlem i Ringsaker sparebank, medlem av avdelingsstyret for Norges Bank i Hamar og formann i den såkalte fogderiforeningen, tilsluttet Selskapet for Norges Vel.

Glestad representerte Venstre i Hedemarkens amt på Stortinget i syv valgperioder fra 1880 til 1900. Han var president i Lagtinget fra 1891 til 1900 og satt de fleste periodene i Stortingets tollkomité.

## Referanser


## Eksterne lenker
*
Fossile Zoraptera

**Fossile jordlus** (Zoraptera) er en gruppe av insekter som omfatter bare noen få, kjente arter.

## Utseende
De fossile artene skilte seg generelt ikke mye fra de nålevende jordlusene. Små insekter (mindre enn 3 millimeter) med to par vinger, bitende munndeler, trådformede antenner. Føttene består av bare to ledd.

## Levevis
Jordlus finnes ofte mange sammen.

## Fossiler
Jordlusene er små insekter, som fossiler er de bare kjent fra rav. Fossiler er kjent tilbake til kritt, gruppen er sannsynligvis eldre enn dette, men det er funnet svært lite eldre fossilbærende rav. Gruppen er kjent fra rav fra  Den dominikanske republikk, Burma, Etiopia og Jordan.

## Systematisk inndeling
Det er bare beskrevet ni fossile arter.

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Ordenen jordlus, Zoraptera Silvestri, 1913
******* Familien Zorotypidae Silvestri, 1913
******** Slekten *[[Xenozorotypus]]* Engel & Grimaldi, 2002 - én art fra kritt, Burma
******** Slekten *[[Zorotypus]]* Silvestri, 1913 - åtte fossile arter

## Litteratur
* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Liv Storstein

**Liv Jorunn Storstein** (født 15. mars 1938 i Skånland, død 11. august 1996) var en norsk professor i medisin som var ekspert på kjønnsforskjeller i hjerte- og karsykdommer.

Hun ble autorisert cand.med. i 1965 etter studier i Basel og Düsseldorf, og gikk i gang med forskning på samme felt som sin far, hjertespesialisten Ole Storstein, og autorisert som lege i 1967. Sin dr.med. mottok hun i 1977 på en avhandling om bruken av digitalis (revebjelle) som hjertemedisin, et tema også faren hadde forsket på.

Fra 1982 til 1985 satt hun som første kvinnelige leder (generalsekretær) i Nasjonalforeningen for folkehelsen, opprettet i 1910 som * Den norske Nationalforening mot Tuberkulosen*. Senere var hun i dets landsstyre, foruten i styret for Rådet for tuberkulose.  

Etter å ha vært førsteamanuensis siden 1980 ble hun i 1984 dosent II og i 1989 utnevnt til professor II i farmakologisk kardiologi ved Universitetet i Oslo. Samtidig ble hun første leder for *International Cardiological Institute for Therapeutic Research* (ICIT), finansiert av utenlandske firma.  I programmet «I kunnskapens tre» på NRK med Fritz Nilsen fremkom det i 1993 at hun skulle ta til som leder for Leger mot atomvåpen sitt arbeide i det krigsrammede Bosnia.

Hun var datter   av medisinprofessor Ole Storstein (1909–98) fra Sunnfjord og Ragnhild Langva (1916–) fra Ålesund. Liv var fra 1974 til 1992 gift med professor i klassisk filologi Knut Kleve (født 1926) som fra 1974 var professor i Oslo han også.
## Referanser
Eirik Haugan

**Eirik Haugan** (født 1997) og er en norsk fotballspiller som spiller for .

## Karriere
Haugan kom til Marseille fra Molde Fotballklubb, hvor han var regnet som et stort talent.
 
Som femåring begynte han på miniputtlaget i Molde og gikk gradene oppover derfra. Han startet som midtbanespiller, men ble siden omskolert til midtstopper. Eirik spilte deretter fast på Molde 2.

Han fikk sitt gjennombrudd da han fylte 16 år da han fikk proffkontrakt med Molde og blei også tatt ut på aldersbestemt landslag. Sommeren 2014 fikk han tilbud av Olympique de Marseille om å komme på prøvespill etter at de hadde sett han spille for landslaget. Han reiste nedover og var der i to uker. Høsten 2014 ble han tatt opp i A-lagstallen til Molde og trente fast med A-laget. Han ble 23. november 2014 belønnet med gull i NM i fotball for menn 2014 da Molde slo Odds Ballklubb på Ullevål 2–0, men uten at han fikk spille noen kamper i sluttspillet. Han fikk tildelt sin vinnermedalje på grunnlag av sine to kamper i første og andre runde mot henholdsvis SK Træff (0–2) og Surnadal IL (0–9).

Den 28. august 2015 ble Haugan meldt klar for den franske klubben Olympique de Marseille, hvor han skrev under på en treårskontrakt.

Kontrakten med Olympique de Marseille ble imidlertid terminert 1,5 år før tiden, men Haugan signerte 12. mai 2017 ny kontrakt med 2. divisjonsklubben IL Hødd.

## Meritter
;Molde
* NM i fotball for menn (1): 2014

## Referanser


## Eksterne lenker
* 
* Spillerprofil hos Altomfotball.no 
* På prøvespill i fransk stoklubb
* Eirik Haugans profil på Olympique de Marseilles hjemmesider
Mohammad Hossein Behjat-Tabrizi

**Mohammad Hossein Behjat-Tabrizi** (aserbajdsjansk: *Məhəmmədhüseyn Behcət Təbrizi* eller *Şəhriyar*, persisk: **سید محمدحسین بهجت تبریزی** - født 1906 i Tabriz, død 18. september 1988 i Teheran i Iran), kjent som **Shahriar**, var en iransk-aserbajdsjansk poet som skrev på aserbajdsjansk-tyrkisk og persisk.

I 1921 flyttet Shahriar fra Tabriz til Teheran, hvor han påbegynte studier ved Dar ol-Funum. Han dro til Nishapur etter å ha blitt tvunget på flukt av sjahregimet, og før han fikk sin doctor medicinae avsluttet han studiene og dro han til Khorasan. I 1935 dro han tilbake til Teheran og begynte å arbeide i Keshavarzibanken.

Shahriar ga ut sin første diktbok i 1929. I 1954 ga han ut verket «Heydar Babaya salam», som har blitt oversatt til over 30 språk. Av andre bøker har han gitt ut «Hazyan-e Del», «Mumiyai» og «Takht-e Jamshid».

Mohammad Hossein Behjat-Tabrizi døde av en lungesykdom på Mehr-sykehuset i Teheran, og ble gravlagt i «Poetenes gravkammer» i Tabriz. Hans dødsdag, 18. september, markeres som «Irans nasjonaldag for persisk litteratur og poesi».

## Referanser
Misty Rowe

**Misty Rowe** (født 1952) er en amerikansk skuespillerinne og dramatiker. Hun spilte i varietéserien *[[Hee Haw]]* i 19 år. 

## Barndom
Rowe ble født i San Gabriel i California. Hun har norsk og cherokee opphav. Rowe klarte å overkomme en talefeil etter å ha deltatt i teaterstykker på videregående. Hun flyttet fra hjembyen Glendora til Los Angeles kort tid etter å ha blitt uteksaminert som 17-åring, for å satse på en skuespillerkarriere.

## Karriere
Rowe deltok i missekonkurranser for å tjene penger til dramatimer. I 1972 ble hun med i varieteserien *[[Hee Haw]]*, og deltok i denne i 19 år. Rowe spilte i spinoffserien *Hee Haw Honeys* som varte i én sesong fra 1978 til 1979. Hun hadde sin filmdebut med hovedrollen i exploitationfilmen *The Hitchhikers* (1972), der hun spilte en ungjente som har rømt hjemmefra og ender opp i en kult. Rowe spilte gjesteroller i TV-serier som *[[Love, American Style]]* og *[[The Doris Day Show]]*, og fra 1974 til 1975 hadde hun en gjentagende gjesterolle som Wendy i situasjonskomedien *[[Happy Days]]*. 

Rowe spilte jomfru Marian i Mel Brooks' *[[When Things Were Rotten]]*, som var en parodi på legenden om Robin Hood. TV-serien ble sendt på ABC i 1975, men varte bare i 13 episoder. Rowe spilte hovedrollen som Marilyn Monroe i den biografiske filmen *[[Goodbye, Norma Jean]]* (1976). Hun aksepterte også et tilbud om å posere for *[[Playboy]]*. Rowe var avbildet i november 1976-utgaven av magasinet. Utover 1970-tallet og på 1980-tallet spilte hun i filmer som ** (1977), *[[Hjelp, vi filmer!]]* (1978), *[[Bare ring - mord ingen hindring]]* (1980), *[[Delta-gjengen på klassefest]]* (1982) og *[[Klin kokos II]]* (1984), samt hadde gjesteroller i TV-serier som *[[Kjærlighetsskipet]]*, *[[Airwolf]]*, *[[Fantasy Island]]*, *[[MacGyver]]*, *[[Joe's World]]*, *[[Kojak]]* og *[[Young Maverick]]*.

Rowe har også vært aktiv innen teater. Hun både skrev og spilte hovedrollen i *Just Another Blonde*, og har også spilt i blant annet *[[Li'l Abner (musikal)|Li'l Abner]]*, *[[Damn Yankees (musikal)|Damn Yankees]]*, *[[Pump Boys and Dinettes]]* og *Lovers and Other Strangers*. I 1999 spilte hun den den ene hovedrollen i *Always...Patsy Cline*. Rowe både skrev, regisserte og spilte i *Fan Dance: The Legend of Sally Rand* i 2010.

## Privatliv
Rowe giftet seg med skuespilleren James DePaiva, den gang kjent som Max Holden i såpeoperaen *[[One Life to Live]]*, i 1986. Datteren deres, Dreama Marie, ble født 2. juli 1992. Ekteparet ble skilt i 1995.

## Referanser


## Eksterne lenker
* 
*
Shahriar

**Shahriar** kan vise til: 
*Shahriar (fylke), et fylke i provinsen Teheran i Iran
*Shahriar (by), en by i fylket Shahriar i Iran
*Mohammad Hossein Behjat-Tabrizi, en poet
Collioure

**Collioure** er en kommune i departementet Pyrénées-Orientales i regionen Occitanie, og har om lag  innbyggere.

## Historie

Det er nedtegnelser om slottet ved Castrum Caucoliberi så tidlig som år 673, noe som antyder at bosetningen var strategisk og kommersiell viktig under Vestgoternes fremvekst. Collioure var tidligere delt i to landsbyer, adskilt av elven Douy, den gamle byen sør for elven ved navnet Port d'Avall (på fransk kjent som Le Faubourg) og havnen nord for elven, Port d'Amunt (på fransk kjent som La Ville).

Collioure ble erobret fra Spania i 1642 av franske styrker under Maréchal (marskalk) de la Meilleraye. Byen ble offisielt overført Frankrike under Pyreneene-traktaten i 1659. Grunnet byens strategiske beliggenhet ble dens befestninger Château Royal de Collioure og Fort Saint-Elme forbedret av den kjente militæringeniøren Vauban under Ludvig XIVs styre. På tross av det ble Collioure beleiret og erobret av spanske styrker i 1793, den siste gangen som Spania forsøkte å ta byen tilbake. Den spanske okkupasjonen ble avbrutt ett år etter av general Jacques François Dugommier.

## Referanser


## Eksterne lenker
* 
* Tourist office website
* Photographs of Collioure and The Region
* Webpage about the fortifications of Collioure 
* Information of the Royal Castle of Collioure
Gwiyomi

**Gwiyomi** er en K-pop-sang av den sørkoreanske sangeren Hari.  Sangen har blitt et internett-fenomen, spesielt i Asia, og har fått mange nettbrukere til å laste opp sin egen versjon på internett. Sangen er inspirert av en gest av den sørkoreanske rapperen Jung Ilhoon i bandet BtoB. Gesten kalles «Gwiyomi Player», og ble kjent gjennom det sørkoreanske tv-programmet Jugan Idol etter at Ilhoon var gjest i programmet i oktober 2012. Siden utførte også andre K-popstjerner gesten, blant annet i et innslag kalt «aegyo-kampen» (søthetskampen) i dette programmet.
Liste over ordførere i Løten

**Liste over ordførere i Løten** viser alle ordførere siden 1837, da Løten prestegjeld ble opprettet som et formannskapsdistrikt (senere kalt herred eller landkommune).

## Ordførere

## Referanser
Liste over ordførere i Vang (Hedmark)

**Liste over ordførere i Vang** kommune i Hedmark begynner i 1837, etter at Vang formannskapsdistrikt (kommune) ble opprettet ved at formannskapslovene ble innført i det året. Vang har avgitt områder til Hamar flere ganger. Først da bykommunen ble opprettet i 1849, og senere i 1876, 1946, 1947 og 1965. I 1890 ble Furnes utskilt som egen kommune.

Vang ble slått sammen med Hamar i 1992.

## Ordførere

## Referanser
Fossile saksedyr

**Fossile saksedyr** (Dermaptera) er en gruppe av insekter som viser at denne ordenen har en lang, evolusjonær historie.

## Utseende
De fossile artene skilte seg generelt ikke mye fra de nålevende saksedyrene. Små til moderat store, avlange insekter med to par vinger, der det fremre vingeparet er læraktige, det bakre omtrent halvsirkelformet med et radiært årenett. Bitende munndeler og trådformede antenner. På bakkroppen er haletrådene (cerci) kraftig utviklet til et tang- eller pinsettlignende organ.

## Levevis
I likhet med de nålevende saksedyrene var de fossile artene trolig stort sett generalister som spiste døde plante- og dyredeler.

## Fossiler
Saksedyrene er forholdsvis godt belagt med fossiler tilbake til slutten av trias-tiden, ca. 202 millioner år før nåtid. Det er likevel grunn til å tro at gruppen er eldre, kanskje helt tilbake til karbon.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Ordenen saksedyr Dermaptera De Geer, 1773
******* Underordenen Archidermaptera Bey-Bienko, 1936
******** Familien Dermapteridae Vishnyakova, 1980
******** Familien Protodiplatyidae Martynov, 1925
******* Underordenen Eodermaptera Engel, 2003
******** Familien Semenoviolidae Vishnyakova, 1980
******** Familien Turanodermatidae Engel, 2003
******* Underordenen Neodermaptera Engel, 2003
******** Gruppen Epidermaptera Engel, 2003
********* Gruppen Eteodermaptera Engel, 2003
********** Gruppen Eudermaptera Engel, 2003
*********** Familien Chelisochidae Verhoeff, 1902
*********** Familien bredfotsaksedyr Forficulidae Stephens, 1829
*********** Familien dvergsaksedyr (Familie) Spongiphoridae Verhoeff, 1902
********** Gruppen Plesiodermaptera Engel, 2003
*********** Familien Labiduridae Verhoeff, 1902
********* Gruppen Metadermaptera Engel, 2003
********** Familien Anisolabididae Verhoeff, 1902
******** Gruppen Protodermaptera Zacher, 1910
********* Familien Diplatyidae Verhoeff, 1902
********* Familien Pygidicranidae Verhoeff, 1902
******** Familien Ocelliidae Erwin, 1942
******* Familien Bellodermatidae Zhao, Shih & Ren, 2010

## Litteratur

* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Antonio Biffi

**Antonio Biffi** (1666 – 1732/1736) var en italiensk barokk-komponist og kapellmester i Markuskirka.

## Liv og virke
Antonio Biffi studerte formodentlig hos Giovanni Legrenzi i Venezia. Det kan påvises at Biffi var sanger i koret til Markuskirkas kapell i juli 1692. Etter bare en uke her fikk han i oppgave å vikariere for kapellmesteren, Giovanni Domenico Partenio. Partenio døde i 1701, og sammen med Biffi søkte visekapellmesteren Carlo Francesco Pollarolo og kirkas to organister, Antonio Lotti og Benedetto Vinaccesi på den ledige stillingen. Antonio Biffi ble offisielt utnevnt 5. februar 1702. Posten som kapellmester hadde han helt til han døde. Han var også korleder ved barnehjemmet *Ospedale dei Mendicanti*.

Til Biffis elever hører Giovanni Battista Ferrandini, Domenico Alberti og Daniel Gottlieb Treu.

Biffi skrev hovedsakelig kirkemusikk, stilen er tydelig influert av den uttrykksterke og fargerike venetianske skolen.

## Verk i utvalg
**Il figliuol prodigo* (oratorium, libretto av R. Ciallis, 1769, Venezia, tapt)
**Manna in deserto* (oratorium, 1723, Venezia, tapt)
* 6 Salmi (salmer)
** Ecce quam bonus per 2 voci
** Et exultavit con meum per 2 voci
** Miserere per 4 voci e violini, viole e organo
** Natus in ludea per 3 voci e basso continuo
** Quia laetatus per 2 voci e basso continuo
** Repleti prius per 2 voci e organo
* Flere messer og messedeler
* Flere motetter
* Flere kirkekantater
* 3 verdslige kantater, *Amante moribondo*, *Adorar beltà*, *La primavera*

## Referanser


## Eksterne lenker
* 
*
Allround-NM på skøyter junior 2008

**Allround-NM på skøyter junior 2008** ble avholdt 9. og 10. februar 2008 på Flatmoen idrettspark, Hundorp i Sør-Fron.Teknisk arrangør var Sør-Fron Idrettslag.

Norgesmestere ble Ida Njåtun, Asker SK for damene og Even Johansen, Tynset IF for herrene.

## Sammenlagt Damer Junior

## Sammenlagt Herrer Junior

## Funksjonærer
* Overdommere var Olav Bakkestuen for herrene og Ivar Øsmundset for damene og assisterende overdommer var John Skoglund.
* Startere var Tone Sørli for herrene og Ole Hermann Sørli for damene.
* NSFs teknisk delegerte (TD) var Erik Øsmundset.

## Referanser




## Eksterne lenker
* 
* 
*  Allround-NM på skøyter junior 2008 for både kvinner og menn. På speedskatingresults.com
Kristoffer Skraastad

**Kristoffer Skraastad** (født 31. juli 1865, død 7. mars 1948) var en norsk politiker (H). Han satt på Stortinget én periode, fra 1925 til 1927. Han var Vangs ordfører i to perioder, først fra 1913 til 1916, deretter fra 1918 til 1922.

Skraastad var administrerende direktør i Vang- og Furnes Brannkasse i hele 44 år, fra 1903 til 1947.

## Referanser


## Eksterne lenker
* 
*
Dino Risi

**Dino Risi** (1916–2008) var en italiensk dreiebokforfatter og filmregissør.

Han ble særlig kjent for filmkomedier, innen den genre som er blitt kjent som commedia all'italiana. Han var en av de tre fremste eklsponenter for genren, ved siden av Mario Monicelli og Luigi Comencini. Etter hans død ble han også anerkjent som dokumentarfilmskaper.

I 2002 mottok han Gulløven på filmfestivalen i Venezia for sitt livsverk.

Filmene *Profumo di donna* (1976) og *I nuovi mostri* (1979) ble begge nominert til Oscar i kategorien ''Beste utenlandske film''. 

## Filmografi (utvalg)
### Spillefilm
* 1955: *[[Skandale i Sorrento]] (Pane, amore e..)*
* 1956: *[[Guttegær'n]] (Poveri, ma belli)*
* 1957: *Belle, ma poveri*
* 1959: *Poveri milionari*
* 1961: *Una vita difficile*
* 1962: ''Farlige kurver'' *(Il sorpasso)*
* 1965: *[[Dukkene]] (Le bambole)*
* 1966: *[[Fem på i San Gennaro]] (Operazione San Gennaro)*
* 1967: *[[Tigeren og pusekatten]] (Il Tigre)*
* 1970: *[[Ballade i Vatikanet]] (La moglie del prete)*
* 1974: *Profumo di donna*
* 1978: *I nuovi mostri*
* 1980: *[[Forførerne (1980)|Forførerne]] (Les séducteurs)*
* 1984: *Dagobert*
### Fjernsyn
* 1988: *To kvinner (La ciociara)*

## Referanser


## Litteratur
* Valerio Caprara, Dino Risi. *Maestro per caso*, Gremese Editore, 1993
* Paolo D'Agostini, *Dino Risi*, Il Castoro Editore, 1995
* Dino Risi, *I miei mostri*, Milano, Arnoldo Mondadori Editore, 2004,ISBN 978-88-04-52791-6.
* Irene Mazzetti, *I film di Dino Risi*, Gremese Editore, 2008

## Eksterne lenker
*
Vrbas

**Vrbas** er en sideelv til Sava fra høyre, vest i Bosnia-Hercegovina. Elven har sin kilde i Vranicafjellene og renner ut i Sava ved Srbac. Elven passerer byene  Gornji Vakuf-Uskoplje, Bugojno, Donji Vakuf, Jajce og Banja Luka. Elven er ikke farbar, med unntak for tre kilometer før utløpet.

Elvens øvre del, fra Vranicafjellene til Jajce, karakteriseres ved store fossefall og relativt liten vannføring. Sideelver er Draguĉina, Rijeka og Pliva. Som elvens midtre del regnes distansen på ca. 72,5 kilometer fra Jajce til Banja Luka. Høydeforskjellen på denne strekningen er 165 meter og det er her bygget tre kraftverk, ett i Boĉac, og to i Jajce. Elvens nedre del går fra Banja Luka til munningen ved Srbac og er en strekning på ca. 70 kilometer. Her vider elven seg ut og det er bygget demninger på begge sider for å skåne omgivelsene omkring ved flom. 

Vrbas midtre del er brukt som arena for raftingmesterskap.

## Bilder

Vrbas river.jpg|Øvre del .
Krupa na vrbasu stari grad greben.JPG|Vrbas ved landsbyen Krupa.
Vrbas reka.jpg|Meander ved vannkraftverket Bočac.


## Referanser


## Eksterne lenker
*
Helianthemum caput-felis

***Helianthemum caput-felis*** er en eviggrønn dvergbusk i solrosefamilien.

Den har en krypende vekst med opprette blomsterstengler og blir 10–30&nbsp;cm høy. Planten er dekket av hvite hår. De tykke bladene er elliptiske til lansettformede. Blomstene er gule, 16–22&nbsp;mm, og sitter noen få sammen i tette kvaster. Den vokser i maquis, garrigue og åpen skog og på klipper ved havet, ofte av kalkstein. Arten er temmelig sjelden, men finnes sørøst i Spania i provinsen Alicante, på Balearene og Sardinia og i Marokko og Algerie.

## Litteratur
* 

## Eksterne lenker
*
Kræsten Iversen

**Kræsten Iversen** (1886–1955) var en dansk maler og glasskunstner og professor ved Kunstakademiet i København. Han knyttet seg til Bornholmerskolen fra 1920-tallet.

Iversen har utført en rekke utsmykkingsoppdrag, blant annet takmalerier i Videnskabernes Selskab og i riddersalen på Christiansborg slott. Han laget også glassmalerier til flere danske kirker.

Han var professor ved Kunstakademiet fra 1930 til sin død og akademiets direktør 1949–1952.

## Utmerkelser – utvalg
Iversen mottok Eckersbergmedaljen i 1923. Han ble 
ridder av Dannebrogordenen i 1932, fikk Dannebrogordenens hederstegn i 1941 og ble kommandør av Dannebrogordenen i 1952.

## Referanser


## Eksterne lenker
*
Narses

**Narses** (*Nerses*, armensk: Նարսես, gresk: Ναρσής, født 478, død 573) var sammen med Belisarius en av de store generalene til den bysantinske keiser Justinian I og under den østromerske gjenerobringen av Italia under Justinian I.

Evnukken Narses var en romanisert armener 

Narses ledet en østromersk armé som slo goterne i slaget ved Taginae i 552, hvor østgoternes konge Totila falt.

## Referanser


## Litteratur
* Dariusz Brodka: *Narses. Politik, Krieg und Historiographie im 6. Jahrhundert n. Chr.* Peter Lang, Berlin 2018, ISBN 978-3-631-76122-9.          
* Neil Christie: *Invasion or invitation? The Lombard occupation of Northern Italy.* In: *Romanobarbarica.* Bd. 11, 1991, s. 79–108.
* Arnold H. M. Jones, John R. Martindale, John Morris: *[[The Prosopography of the Later Roman Empire]].* Band 3: John R. Martindale: *A. D. 527–641.* Teilband B: *Kâlâdji – Zudius.* Cambridge University Press, Cambridge u. a. 1992, ISBN 0-521-20160-8, S. 912–928.

## Eksterne lenker
* Encyclopædia Britannica, Narses
Bornholms Kunstmuseum

**Bornholms Kunstmuseum**, kunstmuseum grunnlagt på Bornholm i 1893. Museet lå først ved Rønne, men flyttet til nye lokaler utenfor Gudhjem i 1993.

Museets samling består av kunst og kunsthåndverk med hovedvekt på verk relatert til Bornholm og med særlig fokus på verker av malere som Oluf Høst, Kræsten Iversen, Olaf Rude, Karl Isakson, Niels Lergaard og Kristian Zahrtmann.

## Referanser


## Kilder
* Bornholms Kunstmuseum fra Den store danske

## Eksterne lenker
*
Helianthemum syriacum

***Helianthemum syriacum*** er en eviggrønn dvergbusk i solrosefamilien.

Den har en opprett vekst og blir opptil 50&nbsp;cm høy. Planten er tett dekket av grå hår. Bladene er lansett- til linjeformede; de er grågrønne på oversiden og hvite under. Blomstene er gule, 10–18&nbsp;mm, og sitter mange sammen i forgrenede, tette kvaster. Den vokser på steinete steder, åpen skog, sanddyner og ved kanten av stier. Arten er utbredt i nesten hele middelhavsområdet, men mangler på mange av de mindre øyene og i Portugal.

## Litteratur
* 

## Eksterne lenker
* 


Helianthemum syriacum (flower).jpg|Blomst
Helianthemum syriacum (inflorescense).jpg|Blomsterklaser
Heliantemum syriacum fulles.jpg|Blader
Helianthemum syriacum 2 (Espagne).JPG|Vekstform
Lena videregående skole

**Lena videregående skole**, eller **Lena-Valle videregående skole** er en kombinert videregående skole på tettstedet Lena i Østre Toten kommune. Skolen ble etablert i 1973, og var ifølge skolens nettsider den tredje kombinerte yrkesskolen og gymnaset i Norge, og den første som ble bygget for dette formålet. Skolen har ved oppstart i skoleåret 2021/2022 654 elever innen utdanningsprogrammene studiespesialisering, idrettsfag, teknikk og industriell produksjon, design og håndverk, service og samferdsel og helse- og sosialfag.

Fra oktober 2014 ble skolen lagt under felles rektor med Valle videregående skole, og skolens slås sammen under felles navn fra 1. januar 2015. Skolen eies og driftes av Innlandet fylkeskommune.

## Rektorer
* 2023&ndash;: Heidi Tokstad (fra Natur videregående skole)
* &ndash;2023: Torfinn Overn 
*1987&ndash;?: Ola Rongen 
*1984&ndash;87: Håkon Sæthermoen 
*1982&ndash;84: Aasmund Ljønes 
*1973&ndash;82: Ivar Bjørnsgård 

## Referanser


## Eksterne lenker
*
Allround-NM på skøyter junior 2007

**Allround-NM på skøyter junior 2007** ble avholdt 27. og 28. januar 2007 på Fram kunstisbane i Larvik.Teknisk arrangør var Idrettsforeningen Fram.

Norgesmestere ble Frida van Megen, Rakkestad IF for damene og Christoffer Fagerli Rukke, Hol IL for herrene.

## Sammenlagt Damer Junior

## Sammenlagt Herrer Junior

## Funksjonærer
* Overdommere var Knut Arthur Olsen for herrene og Frank Sigurdsen for damene og assisterende overdommer var Gunnar Knutsen.
* Startere var Jan Wiggo Oxholm for herrene og Tom V. Johansson for damene.
* NSFs teknisk delegerte (TD) var Tore B. Ramton.

## Referanser




## Eksterne lenker
* 
* 
* NM Junior Allround 2007  resultatlister på www.n-s-f.no
Xhoana Bejko

**Xhoana Bejko** (tidligere **Xhoana Plaku**; født 23. november 1983, bosatt i Tirana) kjent under artistnavnet **Xhoi**, er en albansk vokalist. Hun er kjent for sine deltakelser i Festivali i Këngës og i Tyrkvisjonens sangkonkurranse.

I 2008 deltok Xhoi i Festivali i Këngës med melodien «Kur buzët hënën e kafshojn» med Emi Bogdo, og i 2013 deltok hun i musikkonkurransen Kënga Magjike, hvor hun vant prisen «Magija e parë» med melodien «Ndiej». I 2012 var hun med i TV Klans program *100 vjet muzikë* («*100 år med musikk*»).
 
Xhoi ble invitert til å representere Albania da landet deltok for første gang i Tyrkvisjonens sangkonkurranse i 2014. Hun fremførte Genti Bejkos sang «Hava ve ates», men kvalifiserte seg ikke fra semifinalen. Hun deltok, sammen med Vishar Rexhepi, på nytt i konkurransen i 2015 med melodien «Adı hasret».

## Referanser
Patriark Timoteus I (Østens kirke)

**Timoteus I** (klassisk syrisk: ܛܝܡܬܐܘܣ ܩܕܡܝܐ; *Tīmáṯeaos qadmáyá;* 728–823) var en av de fremste patriarkene i Østens kirke. Han ble høyt skattet som forfatter og kirkeleder.

Timoteus nevnes for første gang i kildene som biskop av Beth Bagash i 769/770.

Som patriark reformerte han kirkeprovinsenes administrasjon i kirken, blant annet ved å gi metropolittene i misjonsområdene («de ytre provinser») større selvstendighet, samtidig som de ble utelukket fra deltakelse under patriarkvalget. Disse reformene bidro til kirkens sterke vekst i Sentral-Asia.  

Han forfattet en rekke vitenskapelige, teologiske, liturgiske og kanoniske skrifter. Omtrent 59 av skriftene har overlevd til moderne tid. Her drøftes og fattes avgjørelser om bibelske og teologiske spørsmål, og de gir et godt innblikk i kirkens liv.

## Referanser
Fiat Chrysler Automobiles

**Fiat Chrysler Automobiles** (**FCA**) var en nederlandskregistrert, italienskeid bilprodusent, etablert i 2014 gjennom en fusjon mellom Fiat S.p.A. og Chrysler LLC. Selskapet har hovedkontor i London og er notert på Borsa Italiana og New York Stock Exchange.

I 2021 fusjonerte selskapet med Groupe PSA og dannet Stellantis.

## Referanser


## Eksterne lenker
*
Fossile spinnfotinger

**Fossile spinnfotinger** (Embiodea) er en gruppe av insekter som bare omfatter noen få, kjente arter.

## Utseende
De fossile artene skilte seg generelt ikke mye fra de nålevende spinnfotingene. Små til middelsstore, avlange insekter. Trolig hadde de fossile artene samme mønster som de nålevende med at hannene hadde vinger, hunnene var vingeløse. Bitende munndeler og korte, trådformede antenner. Beina var korte og kraftige. Forføttenes første ledd var forstørret og inneholdt silkeproduserende kjertler. 

## Levevis
Som de nålevende artene levde de fossile spinnfotingene etter alt å dømme i kolonier inne i «telt» av silke.

## Fossiler
Det kjennes bare noen få fossiler av spinnfotinger, mest i rav, men også noen avtrykksfossiler, de eldste fra jura.

## Systematisk inndeling

* Insekter, Hexapoda
** Egentlige insekter, Insecta
*** Gruppe Dicondylia
**** Vingede insekter (Pterygota)
***** Neoptera
****** Ordenen spinnfotinger, Embiodea Lameere, 1900
******* Familien Anisembiidae Davis, 1940
******** Slekten *[[Anisembia]]* Krauss, 1911 - én fossil art
******* Familien Embiidae Burmeister, 1839
******** Slekten *[[Electroembia]]* Ross, 1956 - én fossil art
******** Slekten *[[Lithembia]]* Ross, 1984 - én fossil art
******* Familien Notoligotomidae Davis, 1940
******** Slekten *[[Burmitembia]]* Cockerell, 1919 - én fossil art
******* Familien Scelembiidae Ross, 2001
******** Slekten *[[Kumarembia]]* Engel & Grimaldi, 2011 - én fossil art
******* Familien Sinembiidae Huang & Nel, 2009
******** Slekten *[[Juraembia]]* Huang & Nel, 2009 - én fossil art
******** Slekten *[[Sinembia]]* Huang & Nel, 2009 - én fossil art
******* Familien Sorellembiidae Engel & Grimaldi, 2006
******** Slekten *[[Sorellembia]]* Engel & Grimaldi, 2006 - én fossil art
******* Familien Teratembiidae Krauss, 1911
******** Slekten *[[Oligembia]]* Davis, 1939 - én fossil art

## Litteratur

* Penney, D. og Jepson, J.E. (2014) Fossil Insects. An introduction to palaeoentomology. Siri Scientific Press, Manchester, 223 sider. ISBN 978-0-9574530-6-7.

## Eksterne lenker
*
Liste over ordførere i Burgas

**Liste over ordførere i Burgas** i Bulgaria.

Oversikten omfatter ordførere i byen Burgas fra 1878 til dags dato.

Nåværende ordfører siden 2007 er Dimităr Nikolov.

## Ordførere 1878 – 1944

## Ordførere 1944 – 1990
Samtlige ordførere i denne perioden representerte Bulgarias kommunistiske parti, som var det statsbærende partiet under folkerepublikken.

## Ordførere 1990 – idag

## Kilder
* Кметове на общината: «Биографични данни на кметовете управлявали Бургас». Fortegnelse over byens ordførere på kommunens nettsider. 

## Eksterne lenker
*
Atanas Slavov

**Atanas Slavov** (1860–1924) var en bulgarsk politiker.

Han var ordfører i den bulgarske byen Burgas fra 31. mai 1908 til 4. april 1912.

## Fotnoter

## Referanser
Rania

**Rania** (arabisk: ) er et arabisk kvinnenavn. Navnet transkriberes også som *Ranya* og *Raniya*.

## Etymologi
*Rania* er avledet av arabiske *rana* (arabisk: ), som betyr «å skue».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Rania Maktabi (f. 1963), norsk statsviter
* Ranya Idliby (f. 1965), palestinsk-amerikansk forfatter
* Rania av Jordan (f. 1970), kuwaitisk kvinne gift med kong Abdullah II og dronning av Jordan
* Rania Hussein (f. 1981), egyptisk sanger og skuespiller kjent som Ruby
* Ranya Mordanova (f. 1991), russisk modell
* Rania Abouzeid, amerikansk journalist
* Rania Khalek, amerikansk journalist
* Ranya Renee, amerikansk magedanser

## Referanser


## Eksterne lenker
Ipumbu Shiimi

**Ipumbu Wendelinus Shiimi** (født 1970) er en namibisk økonom, som siden 2010 har vært sentralbanksjef for Namibias bank. 

Han er gift og har en datter. 

## Utdanning og yrkeserfaring
Shiimi har en Master of Science-grad innen finans fra 1998, og en *Postgraduate Diploma* innen økonomi (*Economic Principles*) fra 1995, fra Universitetet i London. Han har også en *Diploma* i utenrikshandel og ledelse fra Maastricht School of Management i Nederland, en *[[Bachelor|Honours]]*-grad i samfunnsøkonomi fra University of Western Cape i Sør-Afrika og en Bachelor of Commerce-grad i økonomi og regnskap fra University of Western Cape. 

Shiimi begynte å jobbe ved Namibia Economic Policy Research Unit (NEPRU) i 1994. Han har jobbet i sentralbanken siden 1995, og ble i november 2006 til *Governor*, med ansvar for forvaltningen av valutareservene, tilsynet med banknæringen, økonomisk stabilitet og økonomisk overvåkning. Han ble utnevnt til ny sentralbanksjef 25. mars 2010, av president Hifikepunye Pohamba. Han overtok da etter Tom Alweendo, som gikk til stillingen som *president* for Nabibias *National Planning Commission*.

## Referanser


## Eksterne lenker
* Namibias bank - Management of the Bank of Namibia